Adažiai
Adažiai (latv. Ādaži) – miestas Adažių savivaldybėje, buv. Rygos rajone, Latvijoje. Adažių savivaldybės administracinis centras. Gyventojų – 7482 (2022 m.). Miesto teisės nuo 2022 m. liepos 1 d. Mieste veikia dvi mokyklos, viena valstybinė ir viena privati (Adažių Valdorfo mokykla) – vienintelė Valdorfo mokykla Latvijoje. Adažiuose prie valstybinės mokyklos veikia teniso centras. Pro miestą teka Gauja. Adažiai labiausiai žinomi dėl netoli gyvenvietės esančios bulvių traškučių gamyklos Ādažu Čipsi. Taip pat Adažiuose įsikūrusi Latvijos kariuomenės treniruočių stovykla.